ACORD DE PARTENERIAT
În conformitate cu prevederile:
· art. 129 alin. (2) lit. b) coroborat cu alin. (9) lit. a) din O.U.G. nr. 57/2019 privind Codul administrativ, cu modificările și completările ulterioare,

· Statutul Asociației Educationala Pro Time-R
· Ghidul de finanțare aferent programului vizând educația și conștientizarea publicului privind protecția mediului, proiect derulat de Administrația Fondului pentru Mediu;
Părțile

1.1. ASOCIAȚIA Educationala Pro Time-R, cu sediul în Sanmartin, str.O.Goga, nr. 45, Județ Bihor, cod poștal 417495 C.I.F. 38639568 în calitate de LIDER al Acordului de parteneriat și solicitant al fianțării nerambursabile,
Și
1.2.  U.A.T. MARGHITA cu sediul în Municipiul Marghita, str.Calea Republicii nr.1, loc.Marghita , Județ Bihor, cod poștal 415300, cod fiscal 4348947, reprezentat legal prin Primar domnul Marcel Emil SAS-ADĂSCĂLIȚII, în calitate de MEMBRU al Acordului de parteneriat,
În scopul realizării în comun a proiectului de educație și conștientizare a publicului  ”Viitoarea mea meserie „verde” pentru un Bihor curat”, proiect ce urmează a fi depus în cadrul Programului vizând educația și conștientizarea publicului privind protecția mediului derulat de Administrația Fondului pentru Mediu,
Părțile au convenit încheierea prezentului Acord de parteneriat (denumit în continuare “Acord”), după cum urmează:

Convin următoarele:
Art. 1. Definiții: 
a. Acord de parteneriat – art. 129 alin. (2) lit. b) coroborat cu alin. (9) lit. a) din O.U.G. nr. 57/2019 privind Codul administrativ, cu modificările și completările ulterioare,
b. Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

c. Proiect: realizarea și implementarea proiectului de educare și conștientizare a cetățenilor din județul Bihor privind protecția mediului ” Viitoarea mea meserie „verde” pentru un Bihor curat”
Art. 3. Obiectul Acordului
(1) Obiectul acestui Acord de parteneriat îl constituie realizarea și implementarea proiectului educare și conștientizare a cetățenilor din județul Bihor privind protecția mediului ” Viitoarea mea meserie „verde” pentru un Bihor curat”, proiect realizat și finanțat  prin intermediul unui program cu finanțare nerambursabilă derulat de Administrația Fondului pentru Mediu.
Art. 4. Principiile de bună practică ale Acordului
(2) Părțile trebuie să contribuie la realizarea obiectului asocierii şi să îşi asume rolul lor în cadrul asocierii, aşa cum acesta este definit în cadrul prezentului Acord.

(3) Părţile trebuie să se consulte în mod regulat şi să se informeze asupra tuturor aspectelor privind evoluţia Acordului.

(4) Părțile trebuie să implementeze activităţile cu respectarea dispozitiilor legale si a celor mai înalte standarde profesionale şi de etică.

(5) Părțile sunt obligate să respecte regulile referitoare la conflictul de interese şi regimul incompatibilităţilor, iar în cazul apariţiei unei asemenea situaţii să dispună luarea măsurilor care să conducă la stingerea acesteia şi evitarea producerii unei situații similare în viitor.
(6) Părţile vor stabili prin înscrisuri, modul de conlucrare în derularea proiectului în ceea ce priveşte aspectele legate de execuţia lucrărilor, ţinând cont de partea de finanţare ce îi revine fiecăruia dintre asociaţi. 
Art. 5. Durata Acordului
 Perioada de valabilitate a prezentului acord de parteneriat este cuprinsă între data semnării acordului de către toate părțile și până la momentul realizării  integrale a obiectivelor ce fac obiectul Acordului. 
Art. 6. Roluri și responsabilități în implementarea parteneriatului
(1) În scopul realizării obiectului Acordului, părțile urmează a finanța lucrările aferente obiectivului de investiții descrise în tabelul de mai jos:
	Asociatul
	Descrierea activităților ce urmează a fi realizate de către fiecare partener

	U.A.T. MARGHITA
	1. Organizează și își aduce aportul la implementarea activităților propuse în cadrul proiectului ” Viitoarea mea meserie „verde” pentru un Bihor curat”, împreună cu reprezentanții Asociației Educaționale Pro Time-R;
2. Asigură, din cadrul aparatului propriu de specialitate, experții necesari pentru dełularea procedurilor de achiziție publică aferente activităților proiectului

3. Participă activ și este consultat în toate demersurile întreprinse pentru realizarea obiectivelor proiectului.
4. Asigură resursele financiare împreună cu Asociația Educaționale Pro Time-R, necesare implementării proiectului, până la momentul decontărilor din program. 

	Asociatia Educationala Pro Time-R
	1. Scrie și depune, cu sprijinul reprezentanților U.A.T. Marghita, cererea de finanțare aferentă proiectului ” Viitoarea mea meserie „verde” pentru un Bihor curat ” 
2. Asigură managementul proiectului;
3.  Organizează și implementează activitățile în cadrul proiectului, împreună cu reprezentanții UAT Marghita;
4. Asigură resursele financiare împreună cu UAT Marghita, necesare implementării proiectului, până la momentul decontărilor din program.



	
	

	
	

	
	


Art. 7. Drepturile și obligațiile partenerilor
(1) Partenerii au dreptul să solicite furnizarea oricăror informaţii şi documente legate de Acord, inclusiv în scopul îndepliinirii propriilor obligații.
(2) Obligațiile partenerilor sunt cele prevăzute la art. 7 al prezentului Acord.
Art. 8. Forța majoră
(1)
Prin forță majoră se înțelege orice eveniment extern, imprevizibil, absolut invincibil și inevitabil intervenit după data semnării Acord de parteneriat, care împiedică executarea în tot sau în parte a parteneriatului și care exonerează de răspundere partea care o invocă.

(2)
Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo, pandemie.

(3)
Partea care invocă forța majoră are obligația de a notifica celeilalte părți cazul de forță majoră, în termen de 5 zile de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 zile de la data comunicării acestuia. De asemenea, are obligația de a comunica data încetării situației de forță majoră, în termen de 5 zile.

(4)
Părțile au obligația de a lua orice măsuri care le stau la dispoziție în vederea limitării consecințelor acțiunii de forță majoră.

(5)
Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa de notificare.

(6)
Executarea Acordului de parteneriat va fi suspendată de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților.

(7)   În cazul în care forța majoră și/sau efectele acesteia obligă la suspendarea executării prezentului Acord de parteneriat pe o perioadă mai mare de 3 luni, părțile se vor întâlni într-un termen de cel mult 10 zile de la expirarea acestei perioade, pentru a conveni asupra modului de continuare modificare sau încetare a Acordului.
Art. 9. Legea aplicabilă

(1) Prezentului Acord de parteneriat i se va aplica legislația românească şi va fi interpretat în conformitate cu aceasta.
(2) Pe durata prezentului Acord, părţile vor avea dreptul sa convină în scris asupra modificării anumitor clauze, prin act adiţional, oricând interesele lor cer acest lucru sau când aceste circumstanţe au loc şi nu au putut fi prevăzute în momentul în care s-a încheiat prezentul acord, cu respectarea legii aplicabile.
Art. 10. Soluționarea eventualelor divergențe și a litigiilor 

(1) Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Acordului.

(2) Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Acordului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.

(3) Dacă încercarea de soluționare pe cale amiabilă eșuează sau dacă una dintre Părți nu răspunde în termen de 5 zile lucrătoare de la luarea la cunoștință a notificării la solicitare, oricare din Părți are dreptul de a se adresa instanțelor de judecată competente.
Art. 11. Dispoziţii finale

(1) Comunicarea între părți se va realiza prin scrisoare oficială și/sau poștă electronică. Adresele de e-mail care vor fi utilizate în acest scop vor fi comunicate în scris ulterior, prin adresa oficială.
 (2) Orice modificare a prezentului Acord va fi valabilă numai atunci când este convenită de către toate părțile, consemnată în scris, prin act adițional la prezentul Acord.
Întocmit în 2 (două) exemplare, în limba română, câte unul pentru fiecare parte Acordului de parteneriat.
Semnături,
          U.A.T. MARGHITA
                prin PRIMAR
 dl. Marcel Emil SAS-ADĂSCĂLIȚII      
ASOCIAȚIA Educationala Pro Time-R
            prin reprezentant legal
                   dna. Delia MELA[image: image1.jpg]

